Diari Oficial de la Generalitat Valenciana


Sumari del DOGV 7082, del 05-08-2013 (2013/8209)

RESOLUCIÓ de 29 de juliol de 2013, de la Conselleria de Presidència i Agricultura, Pesca, Alimentació i Aigua, per la qual s'aprova la creació, la classificació i l'exempció de l'obligació de mantindre el lloc de secretaria de la Mancomunitat Intermunicipal Vall del Pop.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7082

Data del DOGV
:   05-08-2013

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2013/8209


Data del document
:   29-07-2013

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 29 de juliol de 2013, de la Conselleria de Presidència i Agricultura, Pesca, Alimentació i Aigua, per la qual s'aprova la creació, la classificació i l'exempció de l'obligació de mantindre el lloc de secretaria de la Mancomunitat Intermunicipal Vall del Pop. [2013/8209]  
El Ple de la Mancomunitat Intermunicipal Vall del Pop, en la sessió plenària que va tindre lloc el dia 11 de març de 2013, va acordar sol·licitar de la Conselleria de Presidència i Agricultura, Pesca, Alimentació i Aigua la creació del lloc de secretaria i la seua classificació en classe tercera, estant reservat a funcionaris amb habilitació de caràcter estatal que pertanyen a la subescala de secretaria-intervenció.  
Així mateix, en el mateix acord plenari, se sol·licita que s'instruïsca el corresponent expedient d'exempció del manteniment del lloc i que les funcions siguen exercides per funcionari o funcionària amb habilitació de caràcter estatal d'altres entitats locals.  
Una vegada sol·licitat el preceptiu informe a la Diputació Provincial d'Alacant, este ha sigut emés en sentit favorable mitjançant un acord adoptat en sessió de data 6 de juny de 2013.  
De conformitat amb el que disposa la disposició transitòria sèptima de la Llei 7/2007, de 12 d'abril, de l'Estatut Bàsic de l'Empleat Públic, fins que no s'aproven les normes de desplegament de la disposició addicional segona del mateix Estatut, sobre el règim jurídic dels funcionaris amb habilitació de caràcter estatal, continuaran en vigor les disposicions que en l'actualitat regulen l'escala de funcionaris d'administració local amb habilitació de caràcter nacional, que s'entendran referides a l'escala de funcionaris amb habilitació de caràcter estatal.  
  
En virtut d'això, i fent ús de les competències atribuïdes per l'article 164.1 de la Llei 8/2010, de 23 de juny, de la Generalitat, de Règim Local de la Comunitat Valenciana; i l'article 3.2 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
  
Primer  
Crear i classificar en classe tercera el lloc de secretaria, classe tercera de la Mancomunitat Intermunicipal Vall del Pop.  
Quant a la seua provisió, el lloc quedarà reservat a funcionaris amb habilitació de caràcter estatal que pertanyen a la subescala de secretaria-intervenció.  
  
Segon  
Eximir la Mancomunitat Intermunicipal Vall del Pop de l'obligació de mantindre el lloc de secretaria, classe tercera. Les funcions reservades a este lloc seran exercides per un funcionari o una funcionària amb habilitació de caràcter estatal d'altres entitats locals.  
Contra esta resolució, que posa fi a la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament un recurs contenciós administratiu davant del Jutjat Contenciós Administratiu de València o davant el jutjat contenciós administratiu en la circumscripció del qual tinga el demandant el seu domicili, en el termini de dos mesos comptats a partir de l'endemà de la seua publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
b) Potestativament, un recurs de reposició davant del mateix òrgan que ha dictat l'acte, en el termini d'un mes a comptar des de l'endemà de la seua publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
  
c) En cas que l'interessat siga una administració pública no es pot interposar un recurs en via administrativa, i això sense perjuí de la possibilitat d'efectuar el requeriment a què es referix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació de la present resolució en el Diari Oficial de la Comunitat Valenciana.  
Tot això sense perjuí que els interessats puguen exercitar qualsevol altra via que consideren convenient.  
  
València, 29 de juliol de 2013.- El conseller de Presidència i Agricultura, Pesca, Alimentació i Aigua: José Císcar Bolufer.